Detva

Detva je okresné mesto na Slovensku ležiace v Banskobystrickom kraji.

 Polohopis 
Mesto leží v údolí Detvianskeho potoka, na južnom okraji Poľany. Južný okraj mesta zasahuje do údolia Slatiny, kde začína severný okraj Javoria. Južným okrajom vedie železničná trať Zvolen – Košice (v meste sa nachádza železničná zastávka), rýchlostná cesta R2 a cesta I/16. Detva je vzdialená  východne od Zvolena a  severozápadne od Lučenca.

 Ulice 

 Vodné toky 
Intravilánom mesta preteká Detviansky potok (nazývaný aj Detvianka), južnou časťou tečie rieka Slatina.

 Dejiny 
Na území mesta sa našli archeologické nálezy pravekej keramiky a obydlí, staré 3000 rokovPraveké osídlenie, v ranom stredoveku bolo na neďalekej Kalamárke veľkomoravské hradisko.

Samotná Detva bola založená v roku 1638 ako poddanská obec vígľašského panstva. Jej vznik ako obce sa pripisuje majiteľovi vígľašského panstva Ladislavovi Čákymu (Csákymu). Pôvodná obec sa rýchlo rozrastala – územne i počtom obyvateľstva a postupne položila aj základy vzniku okolitých obcí.  V roku 1787 tu Ján Vagač, rodák zo Starej Turej, založil prvú bryndziareň (manufaktúru na výrobu bryndze) na Slovensku. Výrobky z tejto bryndziarne prispeli k dobrému menu Detvy a stali sa známe aj v zahraničí, najmä v Rakúsku a Amerike. V roku 1811 bola Detva na základe kráľovskej listiny povýšená na mestečko s udelením príslušných výsad – právom organizovania výročných trhov a jarmokov. Vtedy pravdepodobne dostala i erb – tri smreky na zelenej pažiti v striebornom štíte, ktorý symbolizuje lesné bohatstvo oblasti. V 20. storočí do vývoja Detvy veľmi výrazne zasiahlo vybudovanie strojárskeho podniku Podpolianskych strojárni (PPS) v roku 1955 a nová urbanizácia. Štatút mesta získala Detva v roku 1965 a centrom rovnomenného okresu sa stala v roku 1996.

 Názov 
Pôvod názvu Detvy nie je jednoznačný a traduje sa viacero verzií. K. A. Medvecký odvodzuje pôvod názvu Detva z troch prameňov:
 zo slovnej hračky (k)de jeden – (k)de dva, označujúcej počet domov (najpravdepodobnejší pôvod názvu)
 z pojmu detva, ako mlaď, deti staršej osady alebo obce

 Obyvateľstvo 
V Detve podľa sčítania obyvateľov, domov a bytov z roku 2021 žije 13 995 obyvateľov, v okrese Detva žije 31 967 obyvateľov.

 Kultúra a zaujímavosti 
 Pamiatky 
 Rímskokatolícky kostol sv. Františka z Assisi, jednoloďová klasicistická stavba s pravouhle ukončeným presbytériom a s vežou tvoriacou súčasť jej hmoty z rokov 1804 – 1805. Kostol stojí na mieste staršej renesančnej stavby z rokov 1662 – 1664, prešiel prestavbou v roku 1823. Nárožia sú dekorované kvádrovaním, veža je lemovaná pilastrami vysokého rádu. Veža so segmentovým rezonančným otvorom je ukončená zvonovitou helmicou. Na fasáde sa nachádza pamätná tabuľa s bustou K. A. Medveckého, ktorý tu pôsobil ako kňaz.
 Súbor ľudových domov, pamiatkovo chránené sú domy č. 113 v Skliarove a č. 6 na ulici SNP. Ide o zrubové či murované jednopodlažné najmä štvorpriestorové stavby. 
 Detvianske vyrezávané kríže s korpusom.

 Pravidelné podujatia 
 Folklórne slávnosti pod Poľanou – konajú sa vždy od piatku do nedele druhý júlový víkend.

 Šport 
V meste sa nachádza niekoľko športových klubov, najznámejší je hokejový tím HK Detva, ktorý hrá v Tipos lige.

 Volejbal 

 MVK Detva

 Hokej 
 HK Detva

 Futbal 
 MFK Detva

 Florbal 
 DTF Team Detva Joxers

 Galéria 

 Referencie 

 Pozri aj 
 Zoznam kultúrnych pamiatok v Detve

 Iné projekty 

 Externé odkazy 

 Informačný systém samosprávy mesta Detva
 Najkrajší kraj – turistické atrakcie v meste
 Detva online – Detvianske spravodajstvo


Kategória:Okres Detva
Kategória:Mestá na Slovensku
Kategória:Turistická značkovaná trasa číslo 0804